Татарстан Республикасы Сарман муниципаль районы

Күтәмәле төп гомуми белем бирү мәктәбе

*2, 3, 4 нче класста математикадан ачык дәрес*

**Тема:*”Тапкырлау. Ныгыту”***

2009- 2010 нчы уку елы

**Дәрес барышы.**

1. **Белемнәрне тигезләү**

**Укытучы.** Бүген безнең математика дәресе гадәти булмас. Аның темасын сез хәзер үзегез ачарсыз. Моның өчен безгә телдән мисаллар исәпләргә кирәк булыр.

**Телдән исәпләү.** **Карточкада мисаллар .** (Хәрефләр һәм җаваплар язылган карточкаларны таблога урнаштырып баралар.)

**2 нче класс 3-4 нче класс**

2\*2= 4-Т 2\*4=8-Р 940-900=40-Н

2\*5= 10-А 2\*1=2-Л 8\*7=56-Ы

2\*6= 12-П 2\*7=14-А 540+30=570-Г

2\*9= 18-К 2\*3=6-У 850-50=800-Ы

2\*8=16-Ы 9\*9=81-Т

600-200=400-У

**Укытучы.** Дөрес, без бүген дәрестә өйрәнгәннәрне ныгытырбыз, мисаллар, мәсьәләләр чишәрбез.

**1 нче слайд. Тема белән танышу.**

**2 нче слайд. 2009.**

* Бу санны укыгыз. Ничә урынлы сан? 2009 нчы ел Татарстанда нинди ел дип игълан ителде?(Җаваплар).

**3 нче слайд. Эмблема.**

* Әйе, укучылар, кеше өчен иң кирәклесе сәламәтлек. Без үз сәламәтлегебез турында үзебез кайгыртырга тиешбез. Моның өчен нишләргә кирәк соң? (Җаваплар)
* Сез барыгыз да спорт ярышлары карарга яратасыз. Спортның кайсы төрләре сезгә күбрәк охшый? (Җаваплар).
* Сезнең циркка барганыгыз бармы? (Җаваплар).

**4 нче слайд.**

Циркта эшләү өчен ныклы сәламәтлек, күп тырышлык кирәк. Казан шәһәре ерак булса да без бүген циркка барырбыз. Ә сез циркның нәрсә икәнен беләсезме? (Җаваплар).

**5 нче слайд. Казан циркы.**

1. **Уку мәсьәләсен кую.**

* Укучылар, цирк – ул тамаша. Ә тамашага керү өчен нәрсә кирәк? (Билетлар).
* Әйе,билетларны алабыз, ләкин урыннарга утыру өчен сезгә мисаллар чишәргә кирәк булыр. (Билетлар артында мисаллар).

1. **Уку мәсьәләсен чишү.**

**6 нчы слайд. Жонглер рәсеме**

* Укучылар, сез ничек уйлыйсыз, бу кем? (Туп белән уйнаучы)
* Циркта аларны жонглер дип атыйлар. Жонглер – берничә әйберне берьюлы ыргытып тотып алучы. Жонглер ничә туп тота ала икән? Шушы сорауга җавап эзләрбез. (Тигезләмә язылган карточкалар таратыла).

**Экранда тигезләмә чишелеше. 7 нче слайд.**

* Димәк, жонглер берьюлы ничә туп белән уйный ала?
* Укучылар, циркта нинди хайваннарның чыгышларын күргәнегез бар? (Җаваплар).

**8 нче слайд. Фил рәсеме.**

* Укучылар, Фил бер аягында ничә минут басып тора ала икән? Моны белү өчен сезгә экрандагы мисалларны чишәргә кирәк булыр.(Дәфтәрдә эш).
* Күрәсез, фил тырыша-тырыша физик күнегүләр ясаган, югары нәтиҗәләргә ирешкән.

1. **Физкульминутка (Күзләргә)**
2. **-Ял итеп алдык, тамаша дәвам итә.**

**10 нчы слайд. Клоуннар рәсеме.**

-Аренада безне көлдерүче клоуннар. Клоуннарга тапкырлау таблицасын чишәргә ярдәм итик.

**11 нче слайд.Тапкырлау мисаллары.**

-Нәни кыз ат өстендә. Аның чыгышы катлаулы, шуда күрә бирем дә авыррак булыр.

**12 , 13нче слайдлар. Атта кыз рәсеме. Мәсьәлә язылышы.**

-3нче класс укучылары белән берлектә чишик.

**14нче слайд. Мәсьәләнең кыскача язылышы, чишелеше, җавап.**

* Аренада арысланнар да чыгыш ясый. Хайваннар патшасы сезнең белемнәрне тикшерергә уйлаган.

**15, 16, 17нче слайдлар.**

* Рәхмәт, укучылар. Сез бүген тырышып эшләдегез. Цирк артистлары кебек көчле, нык булу өчен һәр көнне иртән күнегүләр ясарга, спорт белән даими шөгыльләнергә, саф һавада уйнарга, күбрәк хәрәкәтләнергә кирәклеген исегездән чыгармагыз. Сәламәт кеше – матур кеше. Сәламәт тәндә – сәламәт акыл, диләр.

**18нче слайд.**

1. **Рефлекция.**

Нәтиҗә ясау.

1. **Йомгаклау.**

Билгеләр кую.

Өй эшен аңлату.

2 кл., 3 кл., 4кл.

Саннар кулланып, “Циркта” темасына хикәя язарга.